ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
இந்தியாவுக்கும் ஆஸ்திரேலியாவுக்கும் இடையே கோவிட-19 பற்றிய அறிவியல் ஒத்துழைப்புக்கான ஆராய்ச்சிக் கருத்துருக்கள் வரவேற்கப் படுகின்றன
இந்தியாவுக்கும் ஆஸ்திரேலியாவுக்கும் இடையே கோவிட-19 பற்றிய அறிவியல் ஒத்துழைப்புக்கான ஆராய்ச்சிக் கருத்துருக்கள் வரவேற்கப் படுகின்றன. 2020 ஜூன் 4ஆம் தேதி நடைபெற்ற இந்திய- ஆஸ்திரேலியா தலைவர்கள் நிகர்நிலை உச்சி மாநாட்டின் போது பிரதமர் திரு. நரேந்திர மோடியும் ஆஸ்திரேலியப் பிரதமர் திரு. ஸ்காட் மோரிசனும், 2020இல் கோவிட -19 குறித்த சிறப்பு ஒத்துழைப்பு பற்றிக் கூட்டாக அறிவித்தனர்.
அதன்படி, இந்திய அரசின் அறிவியல் தொழில்நுட்ப அமைச்சகத்தின் அறிவியல் தொழில் நுட்டபத்துறை, ஆஸ்திரேலியாவின் தொழில் அறிவியல் எரிசக்தி மற்றும் ஆதாரங்கள் துறை ஆகியன இணைந்து கோவிட -19 குறித்த குறுகிய கால ஆராய்ச்சிக் கருத்துருக்களை அறிவியல் அறிஞர்கள் மற்றும் ஆராய்ச்சியாளர்களிடமிருந்து வரவேற்றுள்ளது. இந்திய மற்றும் ஆஸ்திரேலியா அரசுகள் கூட்டாக நிதியளித்து நிர்வகித்து வரும் ஆஸ்திரேலியா-இந்தியா முக்கிய ஆராய்ச்சி நிதியத்தின் கீழ் இக் கருத்துருக்கள் வரவேற்கப்பட்டுள்ளன.
வைரஸ் எதிர்ப்புப் பூச்சுக்கள், இதர தடுப்புத் தொழில்நுட்பங்கள், தரவுப் பகுப்பாய்வு, மாதிரிகள் உருவாக்குதல், செயற்கை நுண்ணறிவுப் பயன்பாட்டு முறைகள், மேலெழுந்தவாரி மற்றும் நோயறி சோதனைகள் போன்ற துறைகள் சார்ந்தவைகளாக இந்த ஆராய்ச்சிக் கருத்துருக்கள் இருக்க வேண்டும்..கோவிட் பெருந்தொற்றுக்கு தீர்வுகாணும் நடைமுறைகளை கவனத்தில் கொண்டவைகளாகவும் செயல் அளவு முடிவுகளை எதிர்நோக்கியவைகளாகவும் இருக்கும் குறுகியகால கூட்டு ஆராய்ச்சித் திட்டங்களுக்கு மானிய நிதி உதவி வழங்குவதே திட்டத்தின் நோக்கமாகும். ஆஸ்திரேலியா , இந்தியா நாடுகளில் தற்போது கோவிட-19 தொடர்பான தடுப்பு ஊசி மருந்துகள், சிகிச்சை மருந்துகள், நோயறி நடைமுறைகள் மற்றும் கோவிட -19 பெருந்தொற்றுக்கு உலக அளவில் பங்களிக்கும் பரஸ்பரம் நன்மையளிக்கும் திட்டங்கள் ஆகிய துறைகளில் இரு நாடுகளிலும் செயல்படும் முன்னணி ஆராய்ச்சி நிறுவனங்கள், தொழிற்சாலைகள் ஆகியவற்றுக்கு வாய்ப்பளிப்பதும் இதன் நோக்கமாகும்.
இந்தத் திட்டம் குறித்த விவரங்களை onlinedst.gov.in. என்ற வலைதளத்தில் காணலாம். இந்த திட்டத்திற்கு விண்ணப்பங்கள் சமர்ப்பிக்க கடைசி நாள் 2020 ஜூலை 2ஆம் தேதி ஆகும்.
(Visitor Counter : 162
சட்டம் மற்றும் நீதித்துறை அமைச்சகம்
செய்திக் குறிப்பு
சென்னை உயர்நீதிமன்றத்திற்கு நான்கு கூடுதல் நீதிபதிகள் நியமனம்
சென்னை உயர்நீதிமன்றத்திற்கு நான்கு கூடுதல் நீதிபதிகள் நியமிக்கப்பட்டுள்ளனர்.
அரசியல் சட்டத்தின் பிரிவு 224, உட்பிரிவு 1-ன் படியான அதிகாரத்தை செயல்படுத்தி திரு ராமசாமி சக்திவேல், பி தனபால், சின்னசாமி குமரப்பன், கந்தசாமி ராஜசேகர் ஆகியோரை இன்று சென்னை உயர்நீதிமன்ற கூடுதல் நீதிபதிகளாக குடியரசுத்தலைவர் நியமித்துள்ளார். இவர்கள் பதவியேற்கும் தேதியில் இருந்து இரண்டு ஆண்டுகளுக்கு இந்தப் பதவியில் இருப்பார்கள்.
இளைஞர் நலன் மற்றும் விளையாட்டு அமைச்சகம்
கொவிட் தொற்று அதிகரிப்பதை முறியடிக்க இந்திய வி்ளையாட்டு ஆணையம் புதிய வழிகாட்டு நெறிமுறைகளை வெளியிட்டுள்ளது
பெரும்பாலும் உருமாறிய ஒமைக்ரான் காரணமாக கொவிட் நோயாளிகள் எண்ணிக்கை கடுமையாக அதிகரிப்பதால் அதனைக் கையாள இந்திய விளையாட்டுக்கள் ஆணையம் புதிய வழிகாட்டு நெறிமுறைகளை வெளியிட்டுள்ளது. இவை பல்வேறு தனித்திறனுக்கான தேசிய மையங்கள் மற்றும் தற்போது நடைபெறும் தேசிய பயிற்சி முகாம்களில் கண்டிப்புடன் அமல்படுத்தப்படும்.
பயிற்சி மையங்களுக்கு வருகின்ற அனைத்து விளையாட்டு வீரர்களும், வீராங்கனைகளும் கட்டாயம் ஆர்ஏடி பரிசோதனை செய்து கொள்ள வேண்டும். இந்த பரிசோதனை எதிர்மறையாக இருந்தால், அவர்கள் சேர்ந்ததிலிருந்து ஆறு நாள் வரை அவர்கள் தனியாக உணவு உண்டு பயிற்சி பெற்றுக் கொள்ளலாம். ஐந்தாவது நாளில் மீண்டும் அவர்களுக்கு ஆர்ஏடி சோதனை செய்யப்படும். இதில் நேர்மறை  முடிவு வந்தால் அவர்களுக்கு ஆர்டிபிசிஆர் சோதனை செய்யப்பட்டு தனிமைப்படுத்தி சிகிச்சை அளிக்கப்படுவார்கள். பரிசோதனையில் எதிர்மறை முடிவைப் பெறுவோர் இயல்பான பயிற்சியைத் தொடரலாம்.
தனித்திறனுக்கான தேசிய மையங்களில் உள்ள விளையாட்டு வீரர்கள், பயிற்சியாளர்கள், உதவியாளர்கள், வெளிப்பணியாளர்கள் ஆகியோருக்கு 15 நாட்களுக்கு ஒருமுறை தோராயமான பரிசோதனை செய்யப்படும்.
ரசாயனம் மற்றும் உரங்கள் அமைச்சகம்
கொவிட் 19 நோய்க்கான குறைந்த செலவிலான தடுப்பு மருந்துகளை தயாரித்து விநியோகிக்கும் முதல் தொழில் துறையாக இந்திய மருந்தாளுமைத் தொழில்துறை விளங்கும் என்று திரு கௌடா நம்பிக்கை
கொவிட் நோய் தாக்கிய கடினமான காலத்தில் இந்திய மருந்தாளுமைத் துறை ஆற்றிய பங்கு குறித்து மத்திய ரசாயன மற்றும் உரங்கள் துறை அமைச்சர் திரு டி வி சதானந்தகவுடா பாராட்டு தெரிவித்தார். உலக அளவிலான இந்த பெருந்தொற்று நோய்க்கு குறைந்த செலவிலான தடுப்பு மருந்துகளைத் தயாரித்து வழங்கும் முதல் மருந்தாளுமைத் துறையாக இந்திய மருந்தாளுமைத் துறை விளங்கும் என்று அவர் நம்பிக்கை தெரிவித்தார்.
இன்வெஸ்ட் இந்தியா பார்மா யூரோ மற்றும் மருந்தாளுமைத்துறை இணைந்து இ ஐ எஃப் 2020 மருத்துவக் கருவிகள் மற்றும் மருந்தாளுமை பிரிவு பதிப்பு -- இத்துறையில் முதலீடு செய்வதற்கான வாய்ப்புகள், இந்திய அரசு மேற்கொண்டுள்ள முயற்சிகள், கட்டமைப்பு என்பது குறித்து ஏற்பாடு செய்யப்பட்டிருந்த இணையவழிக் கருத்தரங்கு ஒன்றில் காணொலி மாநாடு மூலமாக நேற்று மாலை அவர் உரையாற்றினார்.
இந்தக் கடினமான காலகட்டத்திற்கு ஏற்ற வகையில் இந்திய மருந்தாளுமை மற்றும் மருத்துவக் கருவிகள் தொழில் துறை சூழலுக்கு ஏற்ப செயல்பட்டன என்று அவர் கூறினார். “தனிநபர் பாதுகாப்பு கவச கிட்டுகளை இறக்குமதி செய்து வந்த இந்தியா, இப்போது இவற்றைத் தயாரிக்கும் இரண்டாவது பெரிய நாடாக மாறியுள்ளது எனக்கும், லட்சக்கணக்கான இந்தியர்களுக்கும் பெருமை அளிக்கிறது. நாளொன்றுக்கு ஐந்து லட்சத்துக்கும் மேற்பட்ட அளவிற்கு தயாரிக்கும் வகையில், தினசரி உற்பத்தித் திறன் அதிகரித்துள்ளது” என்று அவர் கூறினார்.
(Visitor Counter : 128
நாடாளுமன்ற விவகாரத்துறை அமைச்சகம்
நாடாளுமன்ற மழைக்கால கூட்டத் தொடர் 2018 ஜூலை 18 முதல் தொடங்குகிறது
நாடாளுமன்ற மழைக்கால கூட்டத் தொடர் 2018 ஜூலை 18 அன்று தொடங்கி ஆகஸ்ட் 10 வரை நடைபெறும் என மத்திய ரசாயனம் & உரங்கள் மற்றும் நாடாளுமன்ற விவகாரங்கள் துறை அமைச்சர் திரு.அனந்த் குமார் புதுதில்லியில் இன்று தெரிவித்தார். மத்திய உள்துறை அமைச்சர் திரு. ராஜ்நாத் சிங் தலைமையில் நடைபெற்ற நாடாளுமன்ற விவகாரங்களுக்கான அமைச்சரவைக் குழு கூட்டத்திற்கு பின்னர் செய்தியாளர்களிடம் பேசிய திரு. அனந்த் குமார், இதனை தெரிவித்தார்.
இந்த கூட்டத் தொடர் 18 வேலை நாட்களை கொண்டதாக இருக்கும் என்று குறிப்பிட்ட திரு. அனந்த் குமார், இந்த கூட்டத் தொடர் பயனுள்ளதாக அமைய அனைத்து அரசியல் கட்சிகளும் அரசுடன் ஆக்கப்பூர்வமாக ஒத்துழைக்க வேண்டுமென கேட்டுக் கொண்டார். மழைக்கால கூட்டத் தொடர் தொடங்குவதற்கு இடைப்பட்ட காலத்தில் பிறப்பிக்கப்பட்ட 6 அவசர சட்டங்களுக்கு மாற்றாக கொண்டு வரப்படும் மசோதாக்களை நிறைவேற்றுவது உள்ளிட்ட அலுவல்கள், இந்த கூட்டத் தொடரில் மேற்கொள்ளப்பட உள்ளது.
(Visitor Counter : 85
பிரதமர் அலுவலகம்
டிசம்பர் 12 அன்று, இந்திய தொழில், வர்த்தக சங்கங்களின் கூட்டமைப்பின் 93-வது வருடாந்திர பொதுக்குழுக் கூட்டத்தில் பிரதமர் உரையாற்றுகிறார்
இந்திய தொழில், வர்த்தக சங்கங்களின் கூட்டமைப்பின் 93-வது வருடாந்திர பொதுக்குழு கூட்டத்திலும், வருடாந்திர மாநாட்டிலும், 2020 டிசம்பர் 12 அன்று காலை 11 மணி அளவில் பிரதமர் திரு நரேந்திர மோடி காணொலி மூலம் தொடக்க உரையாற்றுகிறார். இந்திய தொழில், வர்த்தக சங்கங்களின் கூட்டமைப்பின் வருடாந்திர மெய்நிகர் கண்காட்சி 2020-ஐயும் பிரதமர் திறந்து வைக்கிறார்.
2020 டிசம்பர் 11, 12, 13, 14 ஆகிய தேதிகளில் இந்திய தொழில், வர்த்தக சங்கங்களின் கூட்டமைப்பின் வருடாந்திர மாநாடு நடைபெறுகிறது. "ஊக்கம் பெற்ற இந்தியா" என்பதே இந்த வருட மாநாட்டின் மையக் கருவாகும். பல்வேறு அமைச்சர்கள், அதிகாரிகள், தொழில் துறை தலைவர்கள், தூதர்கள், சர்வதேச நிபுணர்கள், முன்னணி பிரமுகர்கள் ஆகியோர் இதில் கலந்து கொள்கிறார்கள். பொருளாதாரத்தின் மீது கொவிட்-19 ஏற்படுத்திய பாதிப்புகள் குறித்தும், அரசால் எடுக்கப்பட்டு வரும் நடவடிக்கைகள் குறித்தும், இந்திய பொருளாதாரத்திற்கான வருங்கால பாதை குறித்தும் இந்த மாநாட்டின் போது பல்வேறு பங்குதாரர்கள் விவாதிப்பார்கள்.
2020 டிசம்பர் 11 அன்று தொடங்கும் இந்திய தொழில், வர்த்தக சங்கங்களின் கூட்டமைப்பின் வருடாந்திர மெய்நிகர் கண்காட்சி 2020, ஒரு வருடத்திற்கு தொடரும். உலகெங்கிலும் உள்ள வர்த்தகர்கள் தங்களது பொருட்களை காட்சிப்படுத்தவும், வியாபார சாத்தியங்களை அதிகரித்துக் கொள்ளவும் இந்தக் கண்காட்சி உதவும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1679746
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
அதிநவீன தொழில்நுட்பத்துடன் வடிவமைக்கப்பட்ட மீன்நோயைக் கண்டறிவதற்கும் அவற்றை வகைப்படுத்துவதற்குமான செயலியை மத்திய அமைச்சர் பர்ஷோத்தம் ரூபாலா அறிமுகம் செய்கிறார்
மீன்வளர்ப்புத்துறை கடந்த சில ஆண்டுகளாக சிறப்பான வளர்ச்சியை பெற்று வருவதாகவும், 2021-22 நிதியாண்டில் ஏற்றுமதி வாயிலாக தோராயமாக 57 ஆயிரத்து 586 கோடி ரூபாயை இத்துறை ஈட்டியுள்ளது. இருப்பினும் மீன்வளர்ப்புத்துறையைப் பொறுத்தமட்டில், மீன்களைத் தாக்கும் பல்வேறு விதமான நோய்கள் இந்தத்துறையின் வளர்ச்சிக்கு பெரும் தடையாக இருக்கிறது. எனவே நோய் சார்ந்த தாக்கத்தைக் குறைத்துக்கொள்ள, நோய் தாக்குலை அடையாளம் காண்பதும், ஆரம்ப காலத்திலேயே அவற்றை குணப்படுத்துவதும் அத்தியாவசியமாகிறது.
இதனைக் கருத்தில்கொண்டு விவசாயிகள் அடிப்படையாகக் கொண்ட மீன்களுக்கான நோய் அறிக்கை அமைப்பை வலுப்படுத்துவதற்கும், நாடு முழுவதும் உள்ள கடல்வாழ் உயிரினங்களின் நோய் அறிக்கையை மேம்படுத்துவதற்காகவும் மத்திய மீன்வளம், கால்நடைப் பராமரிப்பு மற்றும் பால்வளத்துறை அமைச்சர் திரு பர்ஷோத்தம் ரூபாலா, அதிநவீன தொழில்நுட்பத்துடன் வடிவமைக்கப்பட்ட மீன்நோயைக் கண்டறிவதற்கும் அவற்றை வகைப்படுத்துவதற்குமான செயலியை 2023 ஜூன் 28-ம் தேதி அறிமுகம் செய்கிறார். கிரிஷி பவனில் நடைபெறும் இந்த நிகழ்ச்சியில் மத்திய தகவல் ஒலிபரப்பு, மீன்வளம், கால்நடைப் பராமரிப்பு மற்றும் பால்வளத்துறை இணையமைச்சர் டாக்டர் எல். முருகன் உள்ளிட்ட பலர் கலந்துகொள்கின்றனர்.
இந்த செயலி, மீன்களுக்கு ஏற்படும் நோயிலிருந்து அவற்றைப் பாதுகாப்பதற்கான அறிவியல் ஆலோசனைகளை விவசாயிகளுக்கு வழங்கி உதவும். மீன்களுக்கு ஏற்படும் நோய்களை அடையாளம் காணுதல், நோய்களினால் ஏற்படும் இழப்பைக் குறைத்து வருமானத்தை அதிகரித்தல் போன்றவற்றிற்கும் இந்த செயலி பேரூதவியாக இருக்கும்.
மத்திய அமைச்சரவை
நீர்வளத் துறையில் இந்தியா, ஜப்பான் இடையேயான ஒத்துழைப்பு ஒப்பந்தத்திற்கு அமைச்சரவை ஒப்புதல்
இந்திய அரசின் ஜல் சக்தி அமைச்சகத்தின் கீழ் இயங்கும் நீர்வளம், ஆறுகள் மேம்பாடு மற்றும் கங்கை புத்தாக்கத் துறை மற்றும் ஜப்பான் அரசின் நிலம், உள்கட்டமைப்பு, போக்குவரத்து மற்றும் சுற்றுலா அமைச்சகத்தின் கீழ் இயங்கும் நீர் மற்றும் பேரிடர் மேலாண்மை அலுவலகம் ஆகியவற்றுக்கிடையே நீர்வளம் தொடர்பான ஒத்துழைப்பு ஒப்பந்தம் குறித்து பிரதமர் திரு நரேந்திர மோடி தலைமையிலான மத்திய அமைச்சரவைக்கு விளக்கப்பட்டது.
பலன்கள்:
தகவல், அறிவு, தொழில்நுட்ப பரிமாற்றம் மற்றும் அறிவியல் சார்ந்த அனுபவம் ஆகியவற்றை அதிகரிக்கவும், இரு நாடுகளுக்கு இடையேயான கூட்டுத் திட்டங்களை செயல்படுத்தவும், நீர் மற்றும் டெல்டா மேலாண்மை, மற்றும் நீர் தொழில்நுட்பத் துறையில் நீண்டகால ஒத்துழைப்பை உருவாக்குவதற்காகவும் இந்த ஒப்பந்தம் கையெழுத்திடப்பட்டது.
நீர் பாதுகாப்பு, மேம்படுத்தப்பட்ட நீர்ப்பாசன வசதிகள் மற்றும் நீர் வள மேம்பாட்டில் நிலைத்தன்மை ஆகியவற்றை அடைவதற்கு இந்த ஒத்துழைப்பு ஒப்பந்தம் உதவும்.
வணிகம் மற்றும் தொழில்துறை அமைச்சகம்
முதலாவது ஜி20 வர்த்தகம் மற்றும் முதலீட்டு பணிக்குழுக் கூட்டம் மும்பையில் மார்ச் 28-30, 2023-ல் நடைபெறுகிறது
முதலாவது ஜி20 வர்த்தகம் மற்றும் முதலீட்டு பணிக்குழுக் கூட்டம் மும்பையில் மார்ச் 28-30, 2023-ல் நடைபெறுகிறது. இந்த 3 நாள் கூட்டத்தில் ஜி20 உறுப்பு நாடுகள், அழைப்பு நாடுகள், பிராந்தியக் குழுமங்கள் மற்றும் சர்வதேச அமைப்புகளைச் சேர்ந்த நூற்றுக்கும் மேற்பட்ட பிரதிநிதிகள் பங்கேற்க உள்ளனர். இக்கூட்டத்தில் கலந்து கொள்வதற்காக 50-க்கும் மேற்பட்ட பிரதிநிதிகள் ஏற்கனவே மும்பை வந்தடைந்துள்ளனர்.
முதலாவது வர்த்தகம் மற்றும் பணிக்குழுக் கூட்டம் குறித்து மும்பையில் இன்று செய்தியாளர்களிடம் பேசிய வர்த்தகத்துறை செயலாளர், முதல் நாளான மார்ச் 28 அன்று வர்த்தக நிதி குறித்த சர்வதேச மாநாடு நடைபெறும் என்று கூறினார். வங்கிகள் நிதி நிறுவனங்களின் பங்கு, நிதி நிறுவனங்கள் மற்றும் ஏற்றுமதி கடன் முகமைகளின் மேம்பாடு உள்ளிட்டவைக் குறித்து 2 அமர்வுகளில் விவாதிக்கப்பட உள்ளதாக தெரிவித்தார்.
அறிவியல் மற்றும் தொழில்நுட்பத்துறை
ஐந்தாவது வரைவு தேசிய அறிவியல், தொழில்நுட்ப, புத்தாக்கக் கொள்கை
அனைவருக்கும் சம அளவிலான நன்மைகளை அளிக்கக் கூடிய முழுமையான அறிவியல், தொழில்நுட்ப மற்றும் புதுமைகளுக்கான சூழலியலை உருவாக்குவதே ஐந்தாவது வரைவு தேசிய அறிவியல், தொழில்நுட்ப, புத்தாக்கக் கொள்கையின் லட்சியம், என்று அறிவியல் தொழில்நுட்பத் துறையின் செயலாளர் பேராசிரியர் அசுதோஷ் சர்மா இன்று கூறினார்.
புதுதில்லியில் பத்திரிகையாளர் சந்திப்பில் பேசிய அவர், “காலங்கள் வேகமாக மாறி வருகின்றன. மாற்றத்தின் வேகத்தோடு ஈடுகொடுப்பதற்கு இந்தக் கொள்கை நம்மை தயார்படுத்தும். புதிய சிக்கல்களுக்கு அறிவியல், தொழில்நுட்பம் மற்றும் புதுமைகளைக் கொண்டே தீர்வு காண முடியும். எதிர்காலத்திற்கான வலுவான அடித்தளத்தை உருவாக்குவதில் இந்தக் கொள்கை சரியான திசையில் செல்கிறது,” என்றார்.
பொருளாதார வளர்ச்சி, சமூக ஒருங்கிணைப்பு, சுற்றுச்சூழல் நிலைத்தன்மை ஆகியவற்றை உள்ளடக்கி நீடித்த வளர்ச்சிக்கான பாதையில் இந்தியா வெற்றி நடை போட்டு, தற்சார்பு இந்தியா லட்சியத்தை எட்டுவதை கருத்தில் கொண்டு இந்தக் கொள்கை உருவாக்கப்பட்டுள்ளது என்று பேராசிரியர் சர்மா கூறினார். பாரம்பரிய அறிவுசார் அமைப்புகளை ஊக்கப்படுத்துதல், உள்நாட்டு தொழில்நுட்பங்களை உருவாக்குதல், அடித்தள புதுமைகளை ஊக்குவித்தல் ஆகியவற்றுக்கு அதிக முக்கியத்துவம் தேவைப்படுவதாக அவர் கூறினார்.
ஐந்தாவது வரைவு தேசிய அறிவியல், தொழில்நுட்ப, புத்தாக்கக் கொள்கை மீதான பொதுமக்களின் ஆலோசனைகள் வரவேற்கப்படுகின்றன. தொழில்நுட்ப தற்சார்பை அடைவதையும், வரும் தசாப்தங்களில் உலகின் முதல் மூன்று வல்லரசுகளில் ஒன்றாக இந்தியாவை நிலைநிறுத்துவதயும், மக்கள் சார்ந்த அறிவியல் தொழில்நுட்பம் மற்றும் புதுமை சூழலியலின் மூலம் அத்தியாவசிய மனித மூலதனத்தை ஈர்த்து, வளர்த்து, வலுப்படுத்தி, தக்கவைத்துக் கொள்வதையும் இந்தக் கொள்கை லட்சியமாகக் கொண்டுள்ளது.
மத்திய அறிவியல் மற்றும் தொழில்நுட்பத் துறையின் இணையதளத்தில் ஐந்தாவது வரைவு தேசிய அறிவியல், தொழில்நுட்ப , புத்தாக்கக் கொள்கை பதிவேற்றப்பட்டுள்ளது.
https://dst.gov.in/draft-5th-national-science-technology-and-innovation-policy-public-consultation என்னும் இணைப்பில் அதைக் காணலாம்.
இக் கொள்கை குறித்த தங்கள் ஆலோசனைகள், கருத்துகள், உள்ளீடுகளை 2021 ஜனவரி 25-க்குள் india.stip[at]gmail[dot]com என்னும் மின்னஞ்சல் முகவரிக்கு பொதுமக்கள் அனுப்பலாம்.
மேலும் விவரங்களுக்கு: https://pib.gov.in/PressReleasePage.aspx?PRID=1686573
------
(Visitor Counter : 199
வணிகம் மற்றும் தொழில்துறை அமைச்சகம்
செயல்பாட்டில் உள்ள சிறப்பு பொருளாதார மண்டலங்கள்
நாட்டில் தற்போது முறைப்படி ஒப்புதல் பெறப்பட்ட 425 சிறப்பு பொருளாதார மண்டலங்கள் உள்ளன. அறிவிக்கப்பட்ட 376 மண்டலங்களில் இன்றைய நிலவரப்படி 268 மண்டலங்கள் செயல்பாட்டில் உள்ளன. சிறப்பு பொருளாதார மண்டலங்கள் முக்கியமாக தனியார் முதலீட்டின் அடிப்படையில் இயங்கும் முன் முயற்சியாகும். சிறப்பு பொருளாதார மண்டலங்களை அமைத்து செயல்படுத்துவது பல்வேறு காரணங்களால் தாமதமாகிறது. உலக பொருளாதார நிலையில் ஏற்பட்டுள்ள மாற்றத்தால் உருவான மோசமான தொழில் சூழல், நிதி ஊக்குவிப்பில் மாற்றங்கள் போன்ற பல்வேறு காரணங்கள் தாமதத்திற்கு காரணமாக அமைகின்றன.
சிறப்பு பொருளாதார மண்டல சட்டம் 2005-ல் பிரிவு 30-ன் கீழ், சிறப்பு பொருளாதார மண்டலங்களில் இருந்து உள்நாட்டு கட்டணப் பகுதிக்கு பொருட்கள் மாற்றப்படும் போது சுங்கக் கட்டணம் வசூலிக்கப்படும். பொருட்கள் இறக்குமதி செய்யப்படும் போது சுங்க கட்டண சட்டம் 1975-ன் கீழ் தீர்வை வசூலிக்கப்படும்.
மாநிலங்களவையில் எழுத்து மூலம் அளித்த பதிலில் வர்த்தகம் மற்றும் தொழில்துறை இணையமைச்சர் திருமதி அனுப்ரியா பட்டேல் இத்தகவலை தெரிவித்துள்ளார்.
பிரதமர் அலுவலகம்
தெலங்கானா மாநில தினம் – பிரதமர் வாழ்த்து, ஆந்திரப்பிரதேச மக்களுக்கும் வாழ்த்து
தெலங்கானா மாநில தினத்தை முன்னிட்டு பிரதமர் திரு. நரேந்திர மோடி தெலங்கானா மக்களுக்கு வாழ்த்து தெரிவித்துள்ளார். ஆந்திரப்பிரதேச மக்களுக்கும் பிரதமர் தனது வாழ்த்துகளை தெரிவித்துக் கொண்டுள்ளார்.
“தெலங்கானா மாநில தினத்தை முன்னிட்டு தெலங்கானா மக்களுக்கு எனது வாழ்த்துகள். இம்மாநில மக்களின் கனவுகளும், எண்ணங்களும் வரும் ஆண்டுகளில் நிறைவேறட்டும்.
ஆந்திரப் பிரதேச சகோதர-சகோதரிகளுக்கு எனது வாழ்த்துகள். இம்மாநில மக்களின் சிறந்த ஆரோக்கியத்திற்காகவும், செழிப்பிற்காகவும் நான் பிரார்த்திக்கிறேன்” என்று பிரதமர் தனது வாழ்த்து செய்தியில் கூறியுள்ளார்.
(Visitor Counter : 89
பிரதமர் அலுவலகம்
ஆகஸ்ட் 2023-ல் யுபிஐ பரிவர்த்தனைகளின் எண்ணிக்கை 10 பில்லியனை கடந்திருப்பதற்கு பிரதமர் பாராட்டு
2023 ஆகஸ்ட் மாதத்தில் யூபிஐ பரிவர்த்தனைகளின் எண்ணிக்கை 10 பில்லியனைக் கடந்திருப்பதற்கு பிரதமர் திரு. நரேந்திர மோடி இன்று பாராட்டுத் தெரிவித்துள்ளார்.
தேசிய பணப்பரிவர்த்தனைக் கழகமான என்.பி.சி.ஐ.யின் பதிவுக்கு பதிலளிக்கும் வகையில், பிரதமர் எக்ஸ் சமூக வலைதளத்தில் வெளியிட்டுள்ள பதிவு:
"இது மிகச்சிறப்பான செய்தி! இந்திய மக்கள் டிஜிட்டல் முன்னேற்றங்களை ஏற்று செயல்படுவதற்கு சான்றாகவும், அவர்களின் திறன்களுக்கான மரியாதையாகவும் இது அமைந்துள்ளது. இனி வரும் காலங்களிலும் இதே நிலை தொடரட்டும்.
தகவல் மற்றும் ஒலிபரப்பு அமைச்சகம்
இந்திய சர்வதேச திரைப்பட விழாவின் மீம் போட்டி: அனைவரும் பங்கேற்கலாம்
53-ஆவது இந்திய சர்வதேச திரைப்பட விழா, மீம் போட்டியில் கலந்து கொள்ள அனைவரையும் அழைக்கிறது. காண்பதெல்லாம், கேட்பதெல்லாம் போதுமானதாக இல்லை. நமது உற்சாகம் முழுமை அடையவில்லை. திரைப்படங்களை காண்பதன் மூலம் நமது ஆர்வம் குறையவில்லை. மேன்மேலும் ஆர்வத்தை தூண்டுகிறது.
இந்த திரைப்பட திருவிழாவில், திரையிடப்படும் திரைப்படங்களின் அழகிய வடிவியலை அனைவரும் கண்டு ரசித்து வியக்கின்றனர். அதில் பலர், அரியப்படைப்புகளை தந்த கலைஞர்களின் சவால்கள், நம்பிக்கைகள் குறித்து ஆச்சரியம் அடைந்துள்ளனர். இந்த திருவிழாவில், அந்த கலைஞர்களுக்கு மரியாதை அளிக்கப்படுகிறது. மக்களின் பங்களிப்பை அதிகரிக்க இந்த மீம் போட்டி நடத்தப்படுகிறது.
இந்த மீம் போட்டியின் விதிமுறைகள்:
- உங்களின் தனித்துவமான கலை ஆற்றலை வெளிப்படுத்த வேண்டும். மிக சிறந்த மீம்களை உருவாக்குங்கள். அந்த மீம்களை பார்த்து, மக்கள் தங்களது கவலைகளை மறந்து மகிழ்ச்சி வெள்ளத்தில் நீந்த வேண்டும்.
- மீம்கள் மூலம் மக்களுக்கு திரைப்படங்கள் மீதான அன்பு அதிகரிக்க வேண்டும்.
- சமூக ஊடக தளங்களில் மீம்களை பதிவேற்றுங்கள்.
- மீம்களை உருவாக்கும் போது உங்களது தனித்துவமான கலையார்வம் வெளிப்படும் விதமாக இருக்கவேண்டும்.
- இந்த போட்டிக்கு இறுதிநாள் எதுவுமில்லை. சிறந்த மீம்களுக்கு பரிசுகள் வழங்கப்பட்டு பாராட்டு தெரிவிக்கப்படும்.
- வெற்றியாளர்கள் எத்தனை நபராகவும் இருக்கலாம். சிறந்த மீம்களை உருவாக்கும் அனைவருக்கும் பரிசும், பாராட்டும் உண்டு.
- போட்டியில் வெற்றிப் பெற்றவர்களுக்கு வழங்கப்படும் பரிசு அவர்களை மீண்டும் திரைப்படங்கள் மீதான ஆர்வத்தையும், அன்பையும் அதிகரிக்கும் வகையில் இருக்கும்.
இனியும் காத்திருக்க வேண்டாம். சிறந்த மீம்களை உருவாக்குங்கள்.....
சுற்றுலா அமைச்சகம்
‘இலக்கு - சரிஸ்கா புலிகள் சரணாலயம்’ என்ற தலைப்பில், மத்திய சுற்றுலாத் துறை அமைச்சகத்தால் நடத்தப்படும் Dekho Apna Desh ‘பாருங்கள் நமது தேசத்தை’ என்ற தொடர் இணையவழிக் கருத்தரங்கின் பதின்மூன்றாவது தொடர்
வனவிலங்கு பூங்காக்கள், வனப்பகுதிகள் ஆகியவை ஒவ்வொருவருக்கும் தனித்துவம் வாய்ந்த அனுபவ வாய்ப்புகளை அளிக்கின்றன. மத்திய சுற்றுலாத்துறை அமைச்சகத்தால் நடத்தப்படும் Dekho ApnaDesh ‘பாருங்கள் நமது தேசத்தை’ என்ற இணையவழிக் கருத்தரங்கின் பதிமூன்றாவது தொடர், 01 மே 2020 அன்று நடைபெற்றது. ‘இலக்கு- சரிஸ்கா புலிகள் சரணாலயம்’ என்ற தலைப்பிலான இந்த இணைய வழிக் கருத்தரங்கில், ராஜஸ்தானில் ஆள்வார் மாவட்டத்திலுள்ள சரிஸ்கா புலிகள் சரணாலயத்தில் வனவிலங்குகளை அவை வாழும் இடத்திலேயே காணுதல், மற்றும் வனவிலங்குகளுடன் சாகசங்கள் பற்றிய மெய் நிகர் சுற்றுலா விளக்கப்படங்கள் காண்பிக்கப்பட்டன.
தெஹலா, சரிஸ்கா மனார் நிறுவனர் திரு.கஜேந்திர சிங்க் பன்வர் மற்றும் இம்மென்ஸ் மார்கெடிங் நிறுவனத்தின் தலைமைச் செயல் அதிகாரி திரு தீரஜ் திரிவேதி ஆகியோர் இக்கருத்தரங்கில் விளக்கங்களை அளித்தனர்.
மிகவும் பிரபலமாகாத சுற்றுலாத்தலங்கள் மற்றும் பிரபலமான சுற்றுலாத் தலங்கள் பற்றி வெளியுலகிற்கு அதிகம் தெரியாத விஷயங்கள் ஆகியவற்றை உலகறியச் செய்வது உட்பட இந்தியாவிலுள்ள பல்வேறு சுற்றுலாத்தலங்கள் குறித்து, விழிப்புணர்வு ஏற்படுத்துவது, ஆகியவையே, மத்திய சுற்றுலாத்துறை அமைச்சகத்தால் நடத்தப்படும் இந்த இணையவழிக் கருத்தரங்கின் நோக்கமாகும்.
இந்த இணையவழிக் கருத்தரங்குகளை காணத் தவறியவர்கள், இவற்றை இங்கு காணலாம்.
https://www.youtube.com/channel/UCbzIbBmMvtvH7d6Zo_ZEHDA/featured
மத்திய அரசின் சுற்றுலாத்துறை சமூக வலைத்தளங்களிலும் இவற்றைக் காணலாம்.
(Visitor Counter : 177
|
|
வ.
எண்
|
|
புரிந்துணர்வு ஒப்பந்தம் / உடன்படிக்கை
|
|
இந்திய தரப்பு
|
|
செஷல்ஸ் பிரதிநிதி
|
|
1
|
|
இந்திய குடியரசு மற்றும் செஷல்ஸ் குடியரசுகளுக்கு இடையே, உள்ளாட்சி அமைப்புகள் கல்வி மற்றும் தொழிற்கல்வி நிறுவனங்கள் வாயிலாக செயல்படுத்தப்பட உள்ள சிறிய வளர்ச்சித் திட்டங்களுக்கான இந்திய நிதியுதவி பற்றிய புரிந்துணர்வு ஒப்பந்தம்.
|
|
திரு.எம்..ஜே. அக்பர், வெளியுறவுத் துறை இணையமைச்சர்
|
|
திருமதி. பமிலா சார்லட், வாழ்விட கட்டமைப்பு மற்றும் தரைவழிப் போக்குவரத்துத் துறை அமைச்சர்
|
|
2
|
|
பனாஜி மாநகராட்சி மற்றும் செஷல்ஸ் குடியரசின் விக்டோரியா மாநகரம் இடையே நட்புறவு மற்றும் ஒத்துழைப்பை ஏற்படுத்துவதற்கான இரட்டை உடன்படிக்கை.
|
|
திரு.எம்..ஜே. அக்பர், வெளியுறவுத் துறை இணையமைச்சர்
|
|
திருமதி. பமிலா சார்லட், வாழ்விட கட்டமைப்பு மற்றும் தரைவழிப் போக்குவரத்துத் துறை அமைச்சர்
|
|
3
|
|
இந்திய குடியரசின் மின்னணுவியல் மற்றும் தகவல் தொழில்நுட்பத் துறையின், இந்திய கணினி அவசர கால நடவடிக்கைக் குழு மற்றும் செஷல்ஸ் குடியரசின் தகவல் தொடர்பு தொழில்நுட்பத் துறை இடையே, இணைய பாதுகாப்பு ஒத்துழைப்பு தொடர்பான புரிந்துணர்வு ஒப்பந்தம்.
|
|
திரு.எம்..ஜே. அக்பர், வெளியுறவுத் துறை இணையமைச்சர்
|
|
திரு. சார்லஸ் பாஸ்டியன், மீன்வளம் மற்றும் வேளாண் துறை அமைச்சர்
|
|
4
|
|
இந்திய குடியரசு மற்றும் செஷல்ஸ் குடியரசுகளுக்கு இடையே 2018 – 2022 ஆண்டுகளில் கலாச்சார பரிவர்த்தனை திட்டம்.
|
|
திரு.எம்..ஜே. அக்பர், வெளியுறவுத் துறை இணையமைச்சர்
|
|
திருமதி. பமிலா சார்லட், வாழ்விட கட்டமைப்பு மற்றும் தரைவழிப் போக்குவரத்துத் துறை அமைச்சர்
|
|
5
|
|
இந்திய கடற்படை மற்றும் செஷல்ஸ் குடியரசின் தேசிய தகவல் பரிமாற்ற மற்றும் ஒருங்கிணைப்பு மையம் இடையே வெண்மை கப்பலியல் தகவல் பரிமாற்றத்திற்கான தொழில்நுட்ப உடன்படிக்கை
|
|
திரு.எம்..ஜே. அக்பர், வெளியுறவுத் துறை இணையமைச்சர்
|
|
திரு. சார்லஸ் பாஸ்டியன், மீன்வளம் மற்றும் வேளாண் துறை அமைச்சர்
|
|
6
|
|
இந்திய குடியரசின் வெளியுறவு அமைச்சகத்தின், வெளியுறவு பயிற்சி நிறுவனத்திற்கும், செஷல்ஸ் குடியரசின் வெளியுறவுத் துறை இடையிலான புரிந்துணர்வு ஒப்பந்தம்.
|
|
திரு. ஜே.எஸ்.முகுல், முதல்வர், வெளியுறவுப் பணி பயிற்சி நிறுவனம்
|
|
ஆம்ப். பாரி ஃபரே, வெளியுறவுத் துறை செயலாளர்
PIB Headquarters
தமிழ்நாட்டுக்கான 7-வது பொருளாதார கணக்கெடுப்பு குறித்து மேற்பார்வை பயிற்சி
தமிழ்நாட்டுக்கான 7-வது பொருளாதார கணக்கெடுப்புக்கான மேற்பார்வைக்குரிய லெவல்-2 பயிற்சிக்கான தொடக்க விழா சென்னையில் இன்று  நடைபெற்றது. இதில் தேசிய புள்ளிவிவர அலுவலக அதிகாரிகள், தமிழக அரசின் தொழில் மற்றும் வணிகத்துறைச் சேர்ந்த சுமார் 170 அலுவலர்கள் பங்கேற்றனர். தேசிய புள்ளி விவர அலுவலக துணை தலைமை இயக்குனர் டாக்டர் எஸ்.துரைராஜ் பயிற்சிக்கான கூட்டத்தைத் தொடங்கி வைத்தார். அப்போது பேசிய அவர், கொள்கை தலையீட்டுக்காக தகவல்கள் தரம் வாய்ந்ததாக இருக்க வேண்டும் என்ற அவசியத்தையும், மேற்பார்வை அதிகாரிகளின் முக்கியப் பணியையும் வலியுறுத்தினார்.
7-வது பொருளாதார கணக்கெடுப்புக்கான ஆயத்தப் பணிகள் நடைபெற்று வருகின்றன. இதற்கான களப்பணிகளை நாடு முழுவதும் கணக்கு சேகரிப்பாளர்கள் மேற்கொள்ள உள்ளனர். மத்திய அமைச்சக புள்ளி விவரங்கள் மற்றும் திட்ட அமலாக்கத் துறை பல்வேறு நடவடிக்கைகள் குறித்து திட்டமிட்டுள்ளது. மாநில அளவில் பயிற்சியாளர்களுக்கு பயிற்சி அளிப்பது இந்த பெரும் பணியின் ஒருங்கிணைந்த முக்கிய ஒரு அம்சமாகும்.
இரண்டாவது பொருளாதார கணக்கெடுப்பின்படி தமிழ்நாட்டில் மொத்தம் 11.8 லட்சம் தொழில் நிறுவனங்கள் இருப்பது தெரிய வந்துள்ளது. இந்த காலகட்டத்தில் சராசரி வளர்ச்சி 28 சதவீதம் என பதிவாகியுள்ளது. இரண்டாவது பொருளாதார கணக்கெடுப்பின்போது 30.7 லட்சம் வேலைவாய்ப்புகள் உருவாக்கப்பட்டிருப்பதாக கண்டறியப்பட்டுள்ளது. இந்த வேலைவாய்ப்பு 6-வது பொருளாதார கணக்கெடுப்பின் போது 1.08 கோடியாக அதிகரித்துள்ளது.
சுற்றுலா அமைச்சகம்
குருவாயூரில் சுற்றுலா வசதி மையம், பிரசாத் திட்டத்தின் கீழ் தொடக்கம்
மத்திய சுற்றுலாத்துறையின் பிரசாத் திட்டத்தின் கீழ், ‘குருவாயூரின் வளர்ச்சி, கேரளா’ என்ற பெயரில் தொடங்கப்பட்ட சுற்றுலா வசதி மையத்தை மத்திய சுற்றுலா  மற்றும் கலாச்சாரத்துறை இணை அமைச்சர் திரு பிரகலாத் சிங் பாட்டீல் காணொலி காட்சி வாயிலாகத் தொடங்கி வைத்தார். இந்த நிகழ்ச்சியில் மத்திய வெளியுறவு விவகாரத்துறை இணையமைச்சர் திரு.வி.முரளீதரன், மாநில கூட்டுறவு, சுற்றுலா மற்றும் தேவசம்கள் துறை அமைச்சர் திரு. கடகம்பள்ளி சுரேந்திரனும் பங்கேற்றனர்.
இந்த நிகழ்வில் பேசிய திரு. பிரகலாத் சிங் பாட்டீல், இந்திய அரசு விடுவித்த நிதியை உகந்த அளவில் பயன்படுத்தி சர்வதேசத்தரத்துக்கு இணையாக இந்த மையம் உருவாக்கப்பட்டுள்ளதாகப் பாராட்டுத் தெரிவித்தார். சுற்றுலாத்துறை அமைச்சகத்தில் இருந்து சுற்றுலாத்துறையின் கீழ் மாநில அரசுக்குத் தேவையான அனைத்து உதவிகளும், ஒத்துழைப்பும் அளிக்கப்படும் என்றும் அவர் உறுதி அளித்தார்.
‘குருவாயூரின் வளர்ச்சி, கேரளா’ என்ற திட்டத்துக்கு மத்திய சுற்றுலாத்துறை அமைச்சகம் ரூ.45.36 கோடியில் 2017-ம் ஆண்டு மார்ச் மாதம் அனுமதி அளிக்கப்பட்டது. இந்த நிதியில் ரூ.11.57 கோடியில் குருவாயூரில் சுற்றுலா வசதி மையம் அமைக்கப்பட்டுள்ளது.
மேலும் தகவல்களுக்கு கீழ் குறிப்பிட்ட ஆங்கில செய்திக்குறிப்பை பார்க்கவும்; https://pib.gov.in/PressReleasePage.aspx?PRID=1669990
-----
(
சிறப்பு சேவைகள் மற்றும் கட்டுரைகள்
பாதுகாப்பு கணக்குத்துறை சார்பில் ஓய்வூதியதாரர்களுக்கான ஆதார் பதிவு/தகவல் புதுப்பிப்பு முகாம்
சென்னையில் உள்ள பாதுகாப்பு கணக்குத் தணிக்கை கட்டுப்பாட்டு அலுவலகம் பாதுகாப்புத்துறை ஓய்வூதியதாரர்கள் பயன்பெற வேண்டும் என்ற வகையில் ஆதார் பதிவு/தகவல் புதுப்பிப்பு முகாமை இன்று ஏற்பாடு செய்திருந்தது. தமிழ்நாடு தலைமை அஞ்சல் அலுவலகத்துடன் இணைந்து இந்த முகாமுக்கு ஏற்பாடு செய்யப்பட்டிருந்தது. அஞ்சல் துறையின் பிரதிநிதிகள் இதில் பங்கேற்றனர்.
பாதுகாப்பு கணக்கு கட்டுப்பாட்டாளர் திரு.டிஜெயசீலன் நிகழ்ச்சியில் கலந்து கொண்டு தொடக்கவரை ஆற்றினார். பாதுகாப்பு கணக்குகள்துறை ஓய்வூதியதாரர்களின் குறைகளை களைய எடுத்துள்ள நடவடிக்கைகளை அவர் விவரித்தார். ஸ்பார்ஷ் இணையதளத்தின் மூலமான டிஜிட்டல் ஓய்வூதிய நடைமுறைகளையும் அவர் எடுத்துரைத்தார். முன்னாள் படைவீரர்கள் நல வாரியத்தின் துணை இயக்குநர் மேஜர் பிரபாகரன், பாதுகாப்பு ஓய்வூதியதாரர்களின் கேள்விகளுக்கு விளக்கமளித்தார். ஓய்வூதியதாரர்கள் மத்தியில் இந்த நிகழ்ச்சி நல்ல வரவேற்பை பெற்றது.